Uhmardu kalmistu
Uhmardu kalmistu on kalmistu Maarja-Magdaleena kihelkonnas, tänapäevase haldusjaotuse järgi Uhmardu külas Tartu maakonnas Tartu vallas. Maarja-Magdaleena kihelkonnas asutati õigeusu kogudus 1859. aastal, seda tunti Saare-Uhmardu kogudusena ('Saare' oli valla järgi ja 'Uhmardu' oli õigeusu kiriku asukoha järgi). Tõenäoliselt asutati kalmistu umbes samal ajal, sest teised õigeusu kalmistud asetsesid kaugel. Kalmistu paikneb õigeusu kirikust linnulennult umbes kolmveerand kilomeetrit lõuna suunas. Praegu on kalmistu kasutamata.